तहसीलदार पर किसान ने लगाया अभद्रता का आरोप
शुजालपुर | अतिवृष्टि से नष्ट हुई फसल की राहत राशि सूची में अपना नाम नहीं होने से परेशान किसान ने जब तहसीलदार समक्ष उपस्थित होकर आवेदन पर टीप चाही तो उसे अभद्र व्यवहार कर भगा दिया गया। इस पर पीड़ित किसान ने एसडीएम शुजालपुर की जनसुनवाई में आवेदन दिया।
ग्राम मोरटा केवड़ी निवासी किसान भंवर पिता मांगीलाल दांगी ने बताया अतिवृष्टि से सोयाबीन की फसल नष्ट हो गई थी। शासन द्वारा दी जा रही राहत राशि के लिए जब पटवारी अनिल कुमार को आवेदन देने गया तो उन्होंने तहसीलदार पोलायकलां से आवेदन मार्क कराने की बात कही। किसान ने बताया वह अपने पुत्र के कमलकिशोर के साथ आवेदन पर टीप लगवाने तहसीलदार के घर पहुंचा तो उन्होंने अपमानित करते हुए धमकाकर भगा दिया। किसान ने इसकी शिकायत एसडीएम को करते हुए तहसीलदार के विरुद्घ कार्रवाई व राहत राशि दिलाए जाने की मांग की। उधर तहसीलदार आर.एस. जायसवाल से चर्चा करने पर उन्होंने किसी भी किसान के साथ अभद्रता करने के आरोप को गलत बताते हुए कहा कि राहत राशि को लेकर यदि किसी किसान को कोई दावे आपत्ति हैं तो वे गांव के कोटवार या पटवारी को शुक्रवार तक लिखित रूप से प्रस्तुत करें। किसानों की समस्या का निराकरण होगा। इसी ठेका कामगारों ने वेतन नहीं मिलने, राकेश नेमा ने तालाबपुरा स्थित समाज के मंदिर के पास से गंदगी दूर करने, वाल्मीकि महासभा के सतीश बिलवाल ने सीपीएफ की राशि का िहसाब दिलाए जाने आदि के आवेदन आए।
awa_Deva hin_Deva hin_Deva